Diari Oficial de la Generalitat Valenciana


Sumari del DOGV 2871, del 18-11-1996 (1996/840000)

DECRET 206/1996, de 5 de novembre, del Govern Valencià, pel qual es concreta l'abast de la cessió efectuada a la Societat Rectora de la Borsa de Valors de València mitjançant el Decret 109/1995, de 6 de juny.
----------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/11/05/206/dof/vci/html**

### Dades del document

Número de DOGV
:   2871

Data del DOGV
:   18-11-1996

Secció del DOGV
:   ALTRES DISPOSICIONS

Número del document
:   1996/840000


Data del document
:   05-11-1996

Organisme emissor
:   Conselleria d'Economia i Hisenda

Tipus de document
:   Decret

DECRET 206/1996, de 5 de novembre, del Govern Valencià, pel qual es concreta l'abast de la cessió efectuada a la Societat Rectora de la Borsa de Valors de València mitjançant el Decret 109/1995, de 6 de juny.   
En compliment del conveni subscrit amb data 30 de març de 1990 entre la Generalitat Valenciana i la Societat Rectora de la Borsa de Valors de València, el Govern Valencià, mitjançant el Decret 109/1995, de 6 de juny, disposà la cessió gratuïta, per termini de 30 anys a la societat esmentada del conjunt immobiliari situat al carrer de Llibrers, números 2 i 4, de València.  
El terme cessió a què fa referència el decret esmentat comporta la transmissió de la propietat del conjunt immobiliari del carrer de Llibrers, per a ser destinat a seu i dependències de la Borsa de València.  
Atés el criteri que manté la Conselleria d'Economia i Hisenda, consistent a cedir exclusivament el dret d'ús temporal sobre immobles, conservant sobre aquesta el dret de propietat, cal matisar l'abast de la cessió efectuada mitjançant el Decret 109/1995, de 6 de juny, del Govern Valencià.  
D'altra banda, pel Decret 266/1995, de 29 d'agost, el Govern Valencià autoritzà la Societat Rectora cessionària perquè pogués cedir a la Fundación de Estudios Bursátiles y Financieros i a la F. C. & M. Sociedad Rectora del Mercado de Futuros y Opciones sobre Cítricos, SA, part de l'immoble.  
Atés que continua justificada plenament la utilitat pública i l'interés social dels fins als quals es destina el conjunt immobiliari de la Borsa, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 5 de novembre de 1996,  
Decrete  
Article 1  
Cedir a la Societat Rectora de la Borsa de València l'ús gratuït, durant 30 anys, del conjunt immobiliari del carrer Llibrers, números 2 i 4, de València, amb la condició de ser destinat a seu i serveis propis de la Borsa.  
Article 2  
El termini establit en l'article anterior s'entén iniciat el dia 6 de juny de 1995, data en la qual la Societat Rectora de la Borsa de València ja estava en possessió del conjunt immobiliari.  
Article 3  
Es manté en vigor el Decret 266/1995, de 29 d'agost, del Govern Valencià, pel qual s'autoritza la Societat Rectora de la Borsa de Valors de València perquè puga cedir l'ús de part de l'immoble a la Fundación de Estudios Bursátiles y Financieros i a la F. C. & M. Sociedad Rectora del Mercado de Futuros y Opciones sobre Cítricos, SA, per a fins propis de les seues competències.  
Article 4  
En el cas que les societats cessionàries deixassen de complir el fins objecte de la cessió, l'ús de l'immoble cedit revertiria automàticament a la Generalitat Valenciana.  
Article 5  
Qualssevol despeses i impostos, inclòs l'impost sobre béns immobles, que ocasione l'immoble objecte de cessió hauran de ser pagats pels organismes cessionaris.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 5 de novembre de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI